**Căsuţa nouă**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rândunel cu Rândunica

Şi-au zidit căsuţănouă.

În frumoasa lor căsuţă

Nu e vânt şi nici nu plouă.

Casa-i gata. Au de toate.

Rândunel e fericit.

Pentrupuii ce-or să vină

O căsuţă şi-a zidit.

Perdeluţe la ferestre,

Din mătase rozovioară.

Pe pervazuri – flori în glastre,

Soare dulce în cămară…

Fericită-i Rândunica.

Se trezeşte de cu zori.

În căsuţa ei cea nouă

Ciripesc cinci puişori.